PLANINSKO DRUŠTVO CELJE MATICA                                                                         Celje,  16.06.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

OSAMELEC NAD ANIŽO

GRIMMING,  2351 m, 

V SOBOTO,  27. JUNIJA 2009 

MED MOGOČNIM DACHSTEINOM 

IN PROSTRANIM MRTVIM GOROVJEM, TOTES GEBIRGE, 

LEŽI NA AVSTRIJSKEM ŠTAJERSKEM V DOLGI VERIGI SEVERNIH APNENIŠKIH ALP SKUPINA, 

KI SE IMENUJE KAR PO NJIHOVEM SRDITEM PRVAKU GRIMMINGU. 

DASI JE GRIMMING KOMAJ DORASEL NAŠI OJSTRICI S SONČNE STRANI ALP, 

SO NJEGOVE MEJE S SOSEDI GLOBOKO IN RAZLOČNO VTISNJENE.V POKRAJINO OB ANIŽI. 

NJEGOVA LEGA V SAMOTI NAD PRAVLJIČNO DOLINO IN SKAKALNICO NA OSOJAH KULMA 

PONUJA V OZADJU RAZGLEDE OD VISOKIH TUR PA VSE DO ČEŠKEGA LESA. 

VABIMO VAS IZ SAVINJSKE V ANIŠKO DOLINO, ENNSTAL,  NA GORNJEM ŠTAJERSKEM, 

KI JE ZARADI DOBRIH CEST DOSEGLJIVA HITREJE KOT PRENEKATERI KRAJ V SLOVENIJI. 

S POSTAJALIŠČA PRED PARKIRNO STAVBO OB LJUBLJANSKI CESTI V CELJU 

SE ODPRAVIMO Z NAROČENIM AVTOBUSOM OB PETIH ZJUTRAJ, 5:00, 

IN ŽE NA HUDINJI ZAVIJEMO NA AVTOMOBILSKO CESTO. 

PO NJEJ HITRO MINE VOŽNJA SKOZI MARIBOR, ČEZ MEJNI PREHOD ŠENTILJ, 

SKOZI okoli 10 km DOLG PREDOR PLABUTSCH POD NEMŠKIM GRADCEM 

PA ŠE SKOZI 8320 metrov DOLG PREDOR POD GLINŠKO PLANINO. 

PYHRNSKO AVTOMOBILSKO CESTO ZAPUSTIMO V LIEZNU OB REKI ANIŽI, ENNS, 

VOŽNJO PROTI NJENEMU TOKU PA SKLENEMO POD GRADOM TRAUTENFELS, 645 m. 

S PARKIRIŠČA VODI POD OBZIDJEM GRADU OZNAČENA POT 681, 

KI V SLABI URI PRIPELJE DO EDINE KOČE OB DANAŠNJI POTI, GRIMMINGHÜTTE, 966 m. 

OSKRBUJEJO JO AVSTRIJSKI LJUBITELJI NARAVE, NATURFREUNDE. 

PO MALICI NADALJUMO PO POTI 681 DO RAZPOTJA V KRNICI SCHNEEGRUBE, 1750 m. 

DOBRO OZNAČENA IN Z LESTVAMI TER NEKAJ JEKLENICAMI OPREMLJENA POT 681 

SE ODTOD NADALJUJE SKOZI KRNICO KASTENKAR NA PREDVRH MULTERECK, 2176 m, 

IN PO PETIH URAH VZPONA KONČA NA GRIMMINGU, 2351 m. 

Z RAZPOTJA V KRNICI OZNAČENI ODCEP V LEVO NA IZRAZITO GREDINO 

PRIPELJE NA LAHEK JUGOVZHODNI GREBEN IN PO NJEM BREZ VAROVAL NA GRIMMING. 

SESTOPIMO PO POTI 683 

NAJPREJ V 5 minutah DO BORNEGA ZAVETIŠČA, DR. LUDWIG OBERSTEINER HÜTTE, 2300 m. 

ODPRLI SO GA SEPTEMBRA 1949 LETO DNI PO HUDI NESREČI, 

KO STA MED USPEŠNIM REŠEVANJEM OD IZČRPANOSTI NA GORI UMRLA DVA REŠEVALCA. 

OB NEKAJ VAROVALIH PRIPELJE POT 683 

PO TREH URAH POD VELIKO SMUČARSKO SKAKALNICO V KULM, 962 m, 

KJER SKLENEMO SVOJO POT Z GRIMMINGA. 

SKOZI KLACHAU SE VRNEMO V LIEZEN IN PO AVTOMOBILSKIH CESTAH DOMOV DO 23.ure. 

NIKAMOR NE HODIMO BREZ OSEBNE IZKAZNICE, A NA GRIMMING NITI BREZ ČELADE. 

GLEDE UPORABE CEPINA IN DEREZ SE ODLOČIMO NA IZHODIŠČU VZPONA. 

ZA IZLET SE PRIJAVIMO DO 24. JUNIJA V DRUŠTVENI PISARNI NA STANETOVI 20, 

POZNEJE PA LE NA ŽEPNI TELEFON. PRISPEVEK ZA AVTOBUSNI PREVOZ ZNAŠA 27,00 evrov. 

DOBER DAN POD DACHSTEINOVO STREHO!

Tone Primožič

